Dr. Faffa Malan, Suid-Afrika se bekendste veearts, maak met sy nuutste boek die beesboer se taak baie makliker. In agt hoofstukke beantwoord hy en ander kenners vrae oor alles van praktiese bulbestuur en veeproduksie tydens droogtes tot parasietbestryding en die beste tyd om kalwers te bemark.
Die agt hoofstukke handel oor bestuur, voeding, vleis- en groeibevorderaars, suiwel, teling, parasiete, siektes, en vergiftigings, geskryf deur Malan en ’n aantal mede-veeartse vir landbou.com na aanleiding van vrae wat beesboere op die gewilde aanlyn Vra vir Faffa gevra het.
Die 184 bladsye in die A5-formaat maak die boek ’n stewige hulpmiddel vir elke beesboer. Dié handleiding is gemaak om in jou bakkie se paneelkissie gebêre te word – altyd byderhand.